
Kollektív viselkedés a pénzpiacokon

Kulcsszavak: gazdaságpszichológia; statisztika; pénzügy; csoportos viselkedés
Mi a jelentősége annak, hogy az átlagos befektető nem a közgazdasági tankönyvek racionális embere? Milyen szerepe van a pszichológiának a tőzsdei buborékok létrejöttében? Milyen tényezők határozzák meg egy csoport racionális döntéshozatalát? Dolgozatom a különböző csoportos viselkedésformák hatását, lélektanát, típusait vizsgálja pénzpiaci kontextusban, gyakorlati példákkal illusztrálva. Annak a pszichiológiai okait keresem, hogy miként lehetséges, hogy ugyan az a csoport egyszer képes vállalati részvényeket tökéletesen beárazni, majd hibás döntések sorozatával ingatlanpiaci válságot okozni.
A kutatásom során kísérlettel próbálom igazolni, hogy a nagy létszámú, heterogén véleményű csoport képes megközelítöleg olyan pontos kollektív döntést hozni, mint a csoport egyénileg legjobb döntést hozó tagja, amennyiben a racionális csoportos ítélet előfeltételei teljesülnek. A kísérlet második szakaszában pedig ezen tényezők megszűntetésével bírom rá a csoportot a rossz kollektív döntés meghozatalára.



